આ પરિસ્થિતિની જાણકારી આપતાં સ્થાનિક રહેવાસી સુભાષ મ્હાત્રેએ મિડ-ડે LOCALને કહ્યું હતું કે ‘અમારા વિધાનસભ્યને આ પરિસ્થિતિ કેમ નજરમાં ન આવી? તેમણે તેમના ફન્ડમાંથી સોસાયટીના પરિસરમાં અને બાજુના કૃષ્ણમંદિરના પરિસરમાં પેવર બ્લૉક્સ બેસાડવાનું નક્કી કર્યું ત્યારે જ કેમ આ ફૂટપાથના રિનોવેશનની યાદ ન આવી? ફૂટપાથનું રિનોવેશન-કામ પણ સોસાયટીની સાથે જ તેઓ કરાવી શક્યા હોત, પણ કદાચ ફૂટપાથનું કામ કરવાથી તેમની વોટ-બૅન્ક મજબૂત બનાવવા પર તેમને શંકા હશે.’